Nedostatocny efekt antihypertenziv
Na liecbu hypertenzie 3.st.pouzivam kombinaciu liekov rano,na obed i vecer.Lieky rychlo zaberu,no dobre hodnoty sa u mna udrzia 4-5 hod.Potom mi tlak dost rychlo stupa,az na hodnoty 165/95!Ako mam postupovat dalej,aby sa dobre hodnoty TK udrzali u mna pocas celych 24 hodin?
Dobrý deň,
ďakujeme za Vašu otázku.
Príčiny vysokého krvného tlaku sú rôzne. K rozvinutiu prispieva genetika, nadmerný príjem soli, stres, nadmerná záťaž, málo pohybu, obezita či choroby obličiek. Liečba vysokého krvného tlaku nezávisí len od jeho hodnôt. Do úvahy sa berú aj pridružené ochorenia, či lieky ktoré užívate. Ak sa nedarí tlak dostať na uspokojivé hodnoty zo začiatku liečby, je potrebná trpezlivosť. Liečba si z počiatku môže vyžadovať nastavenie a úpravu dávky. Taktiež nemusí byť pravidlo, že budú v liečbe účinné prvé lieky. V prípade nedostatočného dlhodobého účinku liečby je však potrebné sa obrátiť na ošetrujúceho lekára, ktorý rozhodne o ďalšom postupe - zmene liečby, prípadne vyšetrenia u špecialistu.
Na liečbu vysokého krvného tlaku má taktiež výrazný vplyv životný štýl. Odporúčam Vám pravidelný pohyb. Vhodná je chôdza, plávanie či cyklistika. Potrebné je vyhýbať sa alkoholu, cigaretám a eliminovať stres. Dôležitá je pestrá strava a nižší príjem soli.
Z výživových doplnkov môžu byť prínosné výživové doplnky alebo čajoviny s obsahom bylín ako napríklad hloh, imelo, či cesnak, ktoré priespievajú k správnej činnosti srdca a napomáhajú regulovať krvný tlak.
Prajem skorú úľavu od ťažkostí.
S pozdravom
PharmDr. Veronika Kiabová